Der var medaljehøst i Hammerum i weekenden, da der blev afholdt DM for juniorer i squash.

Det gik godt for nordjyderne til DM i squash for juniorer i weekenden. Tre søstre blev guldvindere. Laura på 13, Sarah på 17 og Mathilde på 19 vandt alle tre guld og blev dermed Danmarksmestre. De spiller alle for Thysquash. Og for Mathilde var det ottende gang hun kunne kalde sig Danmarks bedste. Det var samtidig Mathildes sidste DM for juniorer inden hun fra november måned rykker op i seniorrækkerne. Samtidig med Danmarksmesterskabet blev Mathilde udtaget til EM for U-19 spillere både for hold og individuelle mesterskaber i den tjekkiske hovedstad Prag. Thysquash var ved Danmarksmesterskaberne den mest vindende klub, da de foruden de 3 guldmedaljer fik 2 sølvmedaljer og 3 medaljer af bronze. Derudover fik klubben også Årets Junior titlen med hjem den gik til Kasper Pedersen.